344. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.43917/5066 της 14 Σεπτ.-4 Οκτ.2006 (ΦΕΚ Β΄1468) Συμμόρφωση προς τις διατάξεις της οδηγίας 2003/20/ΕΚ του Ευρωπαϊκού Κοινοβουλίου και του Συμβουλίου της 8ης Απριλίου 2003, σχετικά με την υποχρεωτική χρησιμοποίηση ζωνών ασφαλείας και συστημάτων συγκρότησης για παιδιά στα οχήματα. Άρθρο πρώτο Ορισμοί 1. Η παρούσα απόφαση ισχύει για όλα τα οχήματα με κινητήρα των κατηγοριών Μ1, Μ2, Μ3 και Ν1, Ν2 και Ν3, όπως αυτές ορίζονται στο παράρτημα II της οδηγίας 70/156/ΕΟΚ όπως αυτή τελευταία τροποποιήθηκε από την οδηγία 2001/116/ΕΚ της Επιτροπής, τα οποία προορίζονται για οδική κυκλοφορία, έχουν τουλάχιστον τέσσερις τροχούς και αναπτύσσουν, εκ κατασκευής, μέγιστη ταχύτητα άνω των 25 Κm/h. 2. Για τους σκοπούς της παρούσας απόφασης, Οι ορισμοί των συστημάτων ασφαλείας, στα οποία συμπεριλαμβάνονται οι ζώνες ασφαλείας και τα συστήματα συγκράτησης για παιδιά, σχετικά με τα οχήματα των κατηγοριών Μ1 και Ν1, και των κατασκευαστικών στοιχείων αυτών, είναι οι ορισμοί που περιέχει το παράρτημα Ι της οδηγίας 77/541/ΕΟΚ όπως αυτή τροποποιήθηκε τελευταία από την οδηγία 2000/3/ΕΚ της Επιτροπής. Με την έκφραση «με μέτωπο προς τα πίσω», νοείται το κάθισμα να είναι γυρισμένο αντίθετα από την κανονική κατεύθυνση κίνησης του οχήματος. 3. Τα συστήματα συγκράτησης για παιδιά εντάσσονται σε πέντε «ομάδες μάζας»: α) ομάδα 0 για παιδιά που ζυγίζουν κάτω των 10 kg, β) ομάδα 0+ για παιδιά που ζυγίζουν κάτω των 13 kg,  γ) ομάδα Ι για παιδιά που ζυγίζουν από 9 έως 18 kg, δ) ομάδα II για παιδιά που ζυγίζουν από 15 έως 25 kg,  ε) ομάδα III για παιδιά που ζυγίζουν από 22 έως 36 kg. (Μετά τη σελ. 208,9696) Σελ. 208,9697 Τεύχος-Σελ. Γενικά περί κυκλοφορίας αυτοκινήτων 21.Ε.α.341-344 4. Τα συστήματα συγκράτησης για παιδιά υποδιαιρούνται σε δύο κλάσεις: α) την κλάση ολοκληρωμένου τύπου, η οποία περιλαμβάνει συνδυασμό ιμάντων ή εύκαμπτων κατασκευαστικών στοιχείων με πόρπη ασφάλισης, συστήματα ρύθμισης, εξαρτήματα πρόσδεσης, και, σε ορισμένες περιπτώσεις, συμπληρωματικό κάθισμα ή/και σύστημα προστασίας από τις κρούσεις που μπορεί να αγκυρώνεται με δικό του ενσωματωμένο ιμάντα ή ιμάντες. β) την κλάση μη ολοκληρωμένου τύπου, η οποία περιλαμβάνει μερικό σύστημα συγκράτησης το οποίο, όταν χρησιμοποιείται σε συνδυασμό με ζώνη ασφαλείας ενηλίκων που προσδένει το σώμα του παιδιού ή συγκρατεί το σύστημα όπου έχει τοποθετηθεί το παιδί, αποτελεί πλήρες σύστημα συγκράτησης για παιδιά». Άρθρο δεύτερο Πεδίο εφαρμογής 1. Οχήματα των κατηγοριών Μ1, Ν1, Ν2 και Ν3: α) i) Για τα εν κυκλοφορία οχήματα των κατηγοριών Μ1, Ν1, Ν2 και Ν3, απαιτείται όλοι οι επιβαίνοντες να χρησιμοποιούν τα συστήματα ασφαλείας των οχημάτων. Τα παιδιά ύψους κάτω των 150 cm που επιβαίνουν στα οχήματα των κατηγοριών Μ1, Ν1, Ν2 και Ν3, που είναι εξοπλισμένα με συστήματα ασφαλείας, πρέπει να συγκρατούνται με σύστημα συγκράτησης για παιδιά ολοκληρωμένου τύπου ή μη ολοκληρωμένου τύπου, κατά την έννοια του άρθρου 1 παράγραφος 4 στοιχεία α) και β), προσαρμοσμένου στο βάρος του παιδιού σύμφωνα με το άρθρο 1 παράγραφος 3. Στα οχήματα των κατηγοριών Μ1, Ν1, Ν2 και Ν3 που δεν είναι εξοπλισμένα με συστήματα ασφαλείας: - τα παιδιά κάτω των τριών ετών δεν μπορούν να ταξιδεύουν, - τα παιδιά άνω των τριών ετών και ύψους κάτω των 150 cm, με την επιφύλαξη του σημείου ii), πρέπει να καταλαμβάνουν κάθισμα πλην του εμπρoσθίου. ii) Τα παιδιά ύψους κάτω των 150 cm αλλά τουλάχιστον 135 cm επιτρέπεται να συγκρατούνται από ζώνη ασφαλείας για ενήλικους. iii) Τα παιδιά που αναφέρονται στα σημεία i) και ii), επιτρέπεται να μην συγκρατούνται από σύστημα συγκράτησης για παιδιά όταν ταξιδεύουν με ταξί. Ωστόσο, όταν τα εν λόγω παιδιά ταξιδεύουν με ταξί που δεν διαθέτει σύστημα συγκράτησης, πρέπει να καταλαμβάνουν κάθισμα εκτός από τα εμπρόσθια. Σελ. 208,9698 Τεύχος-Σελ. β) Τα παιδιά δεν πρέπει να χρησιμοποιούν σύστημα συγκράτησης με μέτωπο προς τα πίσω σε θέση επιβάτη η οποία προστατεύεται με μετωπικό αερόσακο, εκτός εάν ο αερόσακος αυτός έχει απενεργοποιηθεί ή απενεργοποιείται αυτομάτως κατά τρόπο επαρκή. γ) Οποιοδήποτε χρησιμοποιούμενο σύστημα συγκράτησης για παιδιά πρέπει να είναι σύμφωνο με τα πρότυπα του κανονισμού 44/03 της ΟΕΕ-ΟΗΕ ή της οδηγίας 77/541/ΕΟΚ ή με κάθε άλλη μεταγενέστερη προσαρμογή του εν λόγω κανονισμού ή της εν λόγω οδηγίας,  δ) Έως τις 9 Μαΐου 2008, επιτρέπεται η χρησιμοποίηση συστημάτων συγκράτησης για παιδιά, τα οποία έχουν επικυρωθεί σύμφωνα με την οικ. 29854/2329/22.10.1997 (Β΄ 943) απόφαση του Υπουργού Μεταφορών και Επικοινωνιών. 21.Ε.α.344 Γενικά περί κυκλοφορίας αυτοκινήτων 2. Οχήματα των κατηγοριών Μ2 και Μ3: α) Για τα εν κυκλοφορία οχήματα των κατηγοριών Μ2 και Μ3, απαιτείται από όλους τους επιβάτες τριών ετών και άνω να χρησιμοποιούν, όταν κάθονται, τα συστήματα ασφαλείας με τα οποία είναι εξοπλισμένα τα οχήματα. Τα συστήματα συγκράτησης για παιδιά επικυρώνονται σύμφωνα με την προαναφερόμενη παράγραφο 1 στοιχεία γ) και δ). β) Οι επιβάτες οχημάτων των κατηγοριών Μ2 και Μ3 πρέπει να ενημερώνονται ότι είναι υποχρεωτικό να προσδένονται εφόσον κάθονται και το όχημα είναι εν κινήσει. Πρέπει να ενημερώνονται σχετικά με έναν τουλάχιστον από τους κάτωθι τρόπους: - από τον οδηγό, - από τον συνοδηγό ή το πρόσωπο που έχει ορισθεί αρχηγός της ομάδας, - με οπτικοακουστικά μέσα (π.χ. βίντεο) - με πινακίδες ή/και το εικονόγραμμα που απεικονίζεται στο παράρτημα, ευκρινώς τοποθετημένα σε κάθε θέση καθήμενου.» 3. Προστίθεται το παράρτημα το οποίο αποτελεί αναπόσπαστο μέρος της παρούσας απόφασης. Άρθρο τρίτο Οχήματα τρίτων χωρών Οι διατάξεις της παρούσας εφαρμόζονται επίσης στους οδηγούς και τους επιβάτες οχημάτων που κυκλοφορούν στην Ελλάδα και φέρουν αριθμό κυκλοφορίας τρίτης χώρας. Άρθρο τέταρτο Απαλλαγές Απαλλάσονται από τις υποχρεώσεις που προβλέπονται στο άρθρο δεύτερο: α) έγκυες γυναίκες καθώς και άτομα στα οποία οι αρμόδιες υγιειονομικές αρχές έχουν χορηγήσει ιατρικό πιστοποιητικό απαλλαγής για σοβαρούς λόγους υγείας. Κάθε ιατρικό πιστοποιητικό που εκδίδεται από τις αρμόδιες αρχές άλλου κράτους μέλους αναγνωρίζεται. Το ιατρικό πιστοποιητικό πρέπει να αναφέρει τη διάρκεια ισχύος του και να επιδεικνύεται όποτε ζητηθεί από αρμόδιο όργανο, σύμφωνα με τις οικείες διατάξεις κάθε κράτους μέλους. Πρέπει να φέρει το εικονιζόμενο σήμα: (Ακολουθεί σχήμα) β) Οδηγοί επιβατηγών αυτοκινήτων δημόσιας χρήσης όταν κυκλοφορούν εντός της περιμετρικής τους ζώνης. γ) Άτομα που το ανάστημα τους είναι κάτω από 1,50 m. δ) Οδηγοί οχημάτων που κάνουν συνεχείς στάσεις, όπως ταχυδρομικοί διανομείς, υπάλληλοι τροφοδοσίας καταστημάτων κλπ. Άρθρο πέμπτο Τελικές διατάξεις: Ισχύς Η απόφαση υπ’ αριθμ. 58000/121/15.2.1993 (Β΄ 155) καταργείται Η απόφαση αυτή ισχύει από την ημέρα της δημοσίευσής της στην Εφημερίδα της Κυβερνήσεως. (Ακολουθεί Παράρτημα)